ai4bharat/Pralekha huggingface dataset:
মানবসম্পদবিকাশমন্ত্রক
উচ্চ শিক্ষায় গ্রামের মেয়েদের নথিভুক্তিকরণ
নয়াদিল্লি, ২০ জুলাই, ২০২২
শিক্ষা মন্ত্রক, বিশ্ববিদ্যালয় মঞ্জুরি কমিশন  এবং সারা ভারত প্রযুক্তি শিক্ষা পরিষদ  দেশের গ্রামাঞ্চলের ও গ্রামীণ এলাকার মেয়েদের উচ্চ শিক্ষায় ভর্তিতে উৎসাহ দিতে বিভিন্ন প্রকল্প কার্যকর করছে। এর মধ্যে রয়েছে – কলেজ ও বিশ্ববিদ্যালয়ের পড়ুয়াদের জন্য সেন্ট্রাল সেক্টর স্কিম বৃত্তি, মহিলাদের জন্য পোস্ট ডক্টরাল ফেলোশিপ এবং সমাজ বিজ্ঞানে গবেষণার জন্য স্বামী বিবেকানন্দ সিঙ্গল গার্ল চাইল্ড ফেলোশিপ, একমাত্র কন্যা সন্তানের জন্য ইন্দিরা গান্ধী স্নাতোকোত্তর বৃত্তি, প্রগতি বৃত্তি প্রকল্প, সক্ষম বৃত্তি প্রকল্প এবং ভারতের বিশ্ববিদ্যালয় ও কলেজগুলিতে মহিলাদের পড়াশোনার জন্য উন্নয়ন।
বিশ্ববিদ্যালয় মঞ্জুরি কমিশন এমফিল এবং পিএইচডি ডিগ্রির জন্য ন্যূনতম মান নির্ধারক আইন, ২০১৬-এ এমফিলের জন্য এক বছর এবং পিএইচডি-র জন্য দু’বছর ছাড় দেওয়ার কথা ঘোষণা করেছে। মহিলা প্রার্থীরা এমফিল বা পিএইচডি-র সময় ২৪০ দিন পর্যন্ত মাতৃত্বকালীন বা শিশু রক্ষণা-বেক্ষণে ছুটি পেতে পারেন। বিবাহ বা অন্য কোনও কারণে মহিলাদের এমফিল বা পিএইচডি-র কাজ অন্যত্র সরিয়ে নিয়ে যেতে হলে গবেষকদের তথ্য নিয়ে যাওয়ার অনুমতি দেওয়া হবে। আইআইটি-তে স্নাতক স্তরে লিঙ্গ সাম্য আনতে মহিলাদের অংশীদারিত্ব বাড়াতে আসন সংখ্যা বাড়ানো হয়েছে। ২০১৬-১৭ সালে এই সংখ্যা ছিল ৮ শতাংশ। ২০২১-২২ – এ তা বাড়িয়ে করা হয়েছে ১৯.৭২ শতাংশ।
রাজ্যসভায় এক লিখিত প্রশ্নের জবাবে এই তথ্য জানান কেন্দ্রীয় শিক্ষা প্রতিমন্ত্রী ডাঃ সুভাষ সরকার।
PG/PM/SB
(Visitor Counter : 76
আয়ুষ
চিরায়ত চিকিৎসা ব্যবস্থা ও হোমিওপ্যাথির বিষয়ে ভারত ও জিম্বাবোয়ের মধ্যে সহযোগিতার জন্য স্বাক্ষরিত সমঝোতাপত্রে কেন্দ্রীয় মন্ত্রীসভার অনুমোদন
নতুনদিল্লি, ২৯শে জুলাই, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে চিরায়ত চিকিৎসা ব্যবস্থা ও হোমিওপ্যাথির বিষয়ে ভারত ও জিম্বাবোয়ের মধ্যে সহযোগিতার জন্য পূর্ব ঘোষিত স্বাক্ষরিত সমঝোতা পত্রটিকে অনুমোদন দেওয়া হয়েছে। এই সমঝোতা পত্র ২০১৮ সালের তেসরা নভেম্বর স্বাক্ষরিত হয়েছিল।
বিস্তারিতঃ-
এর ফলে চিরায়ত চিকিৎসা ব্যবস্থা ও হোমিওপ্যাথি চিকিৎসার উন্নতির বিষয়ে দুটি দেশের মধ্যে সহযোগিতার একটি পরিকাঠামো গড়ে তোলা যাবে। উভয় দেশই এর ফলে উপকৃত হবে।
লক্ষ্য-
গুনগত ও পারস্পরিক স্বার্থ সুরক্ষিত রেখে চিরায়ত চিকিৎসা ব্যবস্থা ও হোমিওপ্যাথি চিকিৎসার উন্নতির বিষয়ে দুটি দেশের মধ্যে সহযোগিতার বৃদ্ধি করাই এই সমঝোতার মূল উদ্দেশ্য। সমঝোতা পত্র অনুসারে নিম্নলিখিত বিষয়গুলিতে গুরুত্ব দেওয়া হয়েছেঃ-
ক। এই সমঝোতা পত্র অনুসারে শিক্ষাদান, চিকিৎসা পদ্ধতি, ওষুধ এবং ওষুধ ছাড়া চিকিৎসার বিষয়ে উৎসাহ দেওয়া হবে।
খ। সমঝোতাপত্র অনুসারে ওষুধ তৈরির সামগ্রী ও সেগুলির নথিভুক্তিকরণ জরুরী। কোন চিকিৎসা পদ্ধতির নির্দিষ্ট ফল পাওয়ার জন্য ওই পরিকাঠামো ব্যবহার করে পরীক্ষা নিরীক্ষা করা যাবে।
গ। চিকিৎসক, প্যারামেডিক্যাল কর্মী, বিজ্ঞানী, শিক্ষক চিকিৎসক এবং ছাত্রছাত্রীদের প্রশিক্ষণের জন্য বিশেষজ্ঞরা উভয় দেশের মধ্যে যাতায়াত করবেন
ঘ। গবেষণা, শিক্ষা প্রতিষ্ঠান এবং প্রশিক্ষণ কর্মসূচির সঙ্গে সংশ্লিষ্ট উৎসাহী বিজ্ঞানী, চিকিৎসক, প্যারামেডিক্যাল কর্মী, এবং ছাত্রছাত্রীদের থাকার ব্যবস্থা করা হবে
ঙ। চিকিৎসার বিভিন্ন পদ্ধতি ও নিয়মাবলীকে পারস্পরিক স্বীকৃতি দেওয়া হবে
চ। প্রশাসনিক পর্যায়ে দেশীয় পদ্ধতিতে চিকিৎসায় স্বীকৃতি দেওয়া হবে
ছ। উভয় দেশের কেন্দ্র ও রাজ্যস্তরের স্বীকৃত বিশ্ববিদ্যালয়গুলির শিক্ষাগত যোগ্যতাকে পারষ্পরিক স্বীকৃতি
জ। স্বীকৃত শিক্ষা প্রতিষ্ঠানে পড়াশোনার জন্য বৃত্তির ব্যবস্থা
ঝ। উভয় দেশের বর্তমান আইন অনুসারে যোগ্য চিকিৎসকদের চিকিৎসা পদ্ধতির স্বীকৃতি
ঞ। উভয় দেশের বর্তমান আইন অনুসারে যোগ্য চিকিৎসকদের অন্য দেশে চিকিৎসা করার অনুমতি
ট। অন্যান্য বিষয়ে পারষ্পরিক সহমতের ভিত্তিতে সহযোগিতার বিভিন্ন বিষয়ে সিদ্ধান্ত নেওয়া হবে
CG/CB
(Visitor Counter : 102
মানবসম্পদবিকাশমন্ত্রক
উত্তর-পূর্বের রাজ্যগুলির পড়ুয়াদের জন্য গুণগতমানের শিক্ষা ও উন্নত শিক্ষা পরিকাঠামো গড়ে তুলতে সরকার অঙ্গীকারবদ্ধ : কেন্দ্রীয় মানবসম্পদ উন্নয়ন মন্ত্রী
নয়াদিল্লি, ২৬ মে, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ বলেছেন, সরকার সারা দেশেই, বিশেষ করে উত্তর-পূর্বের রাজ্যগুলির ছাত্রছাত্রীদের কাছে গুণমানের শিক্ষা ব্যবস্থা ও উন্নত পরিকাঠামো পৌঁছে দিতে অঙ্গীকারবদ্ধ। তিনি জানান, এই প্রেক্ষিতে সরকার একাধিক গুরুত্বপূর্ণ সিদ্ধান্ত নিয়েছে। ইতিমধ্যেই সিকিমের ইয়ংইয়ং – এ সিকিম বিশ্ববিদ্যালয়ের  স্থায়ী ক্যাম্পাস নির্মাণে অনুমতি দেওয়া হয়েছে। এজন্য খরচ ধরা হয়েছে ৯৮৬ কোটি ৪৭ লক্ষ টাকা। এই বিশ্ববিদ্যালয় গড়ে তোলার জন্য সিকিম সরকার ১৫ কোটি টাকার বিনিময়ে ৩০০ একর জমি বরাদ্দ করেছে। এর মধ্যে প্রায় ২৬৬ একর জমি ইতিমধ্যেই বিশ্ববিদ্যালয় কর্তৃপক্ষের হাতে তুলে দেওয়া হয়েছে। বাকি জমি হস্তান্তরের কাজ চলছে।
শ্রী নিশাঙ্ক আরও জানান, উত্তর-পূর্বের অরুণাচল প্রদেশ, মিজোরাম, মেঘালয় ও নাগাল্যান্ড সহ দিল্লি ও পন্ডিচেরীতে ৬টি ন্যাশনাল ইন্সটিটিউট অফ টেকনোলজি স্থাপনের জন্য সংশোধিত খরচ মঞ্জুর করা হয়েছে। জাতীয় স্তরের এই ৬টি প্রযুক্তি প্রতিষ্ঠান স্থাপনে খরচ ধরা হয়েছে ৪ হাজার ৩৭১ কোটি ৯০ লক্ষ টাকা। এই শিক্ষা প্রতিষ্ঠানগুলির স্থায়ী ভবনে কাজকর্ম ২০২২ সালের ৩১শে মার্চের মধ্যে শুরু হয়ে যাবে। জাতীয় স্তরের এই প্রতিষ্ঠানগুলিতে ৬ হাজার ৩২০ জন ছাত্রছাত্রী পঠন-পাঠনের সুযোগ পাবেন।
(CG/BD/SB
উপ-রাষ্ট্রপতিরসচিবালয়
পার্সি নববর্ষ, নভরোজ-এর প্রাক্কালে দেশবাসীকে শুভেচ্ছা উপ রাষ্ট্রপতির
নতুন দিল্লি, ১৫ আগস্ট, ২০২১
পার্সি নববর্ষ, নভরোজ-এর প্রাক্কালে দেশবাসীকে শুভেচ্ছা জানিয়েছেন উপ রাষ্ট্রপতি এম ভেঙ্কাইয়া নায়ডু।এক বার্তায় উপ রাষ্ট্রপতি বলেছেন-
“পার্সি নববর্ষ ‘ নভরোজ ’এর শুভ অনুষ্ঠানের সূচনা উপলক্ষে আমি দেশবাসীকে শুভেচ্ছা জানাই।
মহান ঐতিহ্যবাহী উৎসবের সঙ্গে উদযাপিত নভরোজ সকলের জন্য ভ্রাতৃত্ববোধ, সহানুভূতি এবং শ্রদ্ধার প্রতীক। পার্সি সম্প্রদায় আমাদের দেশের সার্বিক উন্নয়নে গুরুত্বপূর্ণ অবদান রেখেছেন।
নভরোজ উৎসব হল বন্ধু এবং পরিবারের কাছে আত্মীয়তা, ভ্রাতৃত্ব এবং ঐক্যের মাধ্যমে এক অনুষ্ঠান উদযাপন। আমি সকলের প্রতি আহ্বান জানাচ্ছি যে, তারা যেন সর্বোচ্চ সতর্কতা অবলম্বন করে এবং কোভিড সুরক্ষা বিধি মেনে নওরোজ উৎসব উদযাপন করেন।
আগামী বছর আমাদের সকলের জীবনে সৌহার্দ্য,সুখ,সমৃদ্ধি নিয়ে আসুক। সকলের জন্য নভরোজের শুভেচ্ছা। ”
CG/SS
(Visitor Counter : 153
প্রধানমন্ত্রীরদপ্তর
প্রধানমন্ত্রী ২৬শে নভেম্বর ২০২০র রি-ইনভেস্টের উদ্বোধন করবেন
নতুন দিল্লি, ২৪শে নভেম্বর, ২০২০
প্রধানমন্ত্রী শ্রী নরেন্দ্র মোদী ২৬শে নভেম্বর বিকেল ৫টা ৩০ মিনিটে ভার্চুয়ালী তৃতীয় আন্তর্জাতিক পুনর্নবিকরণযোগ্য জ্বালানীর বিনিয়োগ বৈঠক ও প্রদর্শনী  –এর উদ্বোধন করবেন। নতুন ও পুনর্নবিকরণযোগ্য জ্বালানী মন্ত্রক ২৬ থেকে ২৮শে নভেম্বর এই সম্মেলনের আয়োজন করেছে।
প্রসঙ্গ রি-ইনভেস্ট ২০২০ : -
২০২০র রি-ইনভেস্টের মূল ভাবনা হল “স্থিতিশীল জ্বালানীর পরিবর্তনের জন্য উদ্ভাবন”। ৩ দিনের এই সম্মেলনে পুনর্নবিকরণযোগ্য ও ভবিষ্যৎ জ্বালানী, উৎপাদক, উন্নয়ন , উদ্ভাবক ও বিনিয়োগকারীদের প্রদর্শনী অনুষ্ঠিত হবে। ৭৫টি আন্তর্জাতিক মন্ত্রী পর্যায়ের প্রতিনিধি দল, ১০০০এর বেশি আন্তর্জাতিক শিল্পের প্রথম সারির কর্ণধাররা ও ৫০,০০০ প্রতিনিধি এই সম্মেলনে যোগ দেবেন বলে আশা করা হচ্ছে। পুনর্নবিকরণযোগ্য জ্বালানীর উন্নয়ন ও ব্যবহারকে বিশ্বজুড়ে বাড়াতে এবং ভারতে জ্বালানীর সঙ্গে যুক্ত সংস্থাগুলির আন্তর্জাতিক বিনিয়োগকারীদের সঙ্গে যোগাযোগ করিয়ে দেওয়াই সম্মেলনের মূল উদ্দেশ্য। ২০১৫ এবং ২০১৮ সালে এর আগে যে ২টি সম্মেলন হয়েছিল, তার সাফল্যের উপর ভিত্তি করে এবং পুনর্নবিকরণযোগ্য জ্বালানী ক্ষেত্রে আন্তর্জাতিক সম্প্রদায়কে বিনিয়োগে আকৃষ্ট করাও সম্মেলনের আরেকটি উদ্দেশ্য।
প্রধানমন্ত্রীরদপ্তর
প্রধানমন্ত্রী ভারতের উন্নয়নে আর্থিক, পরিকাঠামো এবং কল্যাণমূলক পদক্ষেপগুলি নিয়ে বিশদে বৈঠক করেছেন
নতুন দিল্লি, ২মে, ২০২০
প্রধানমন্ত্রী বর্তমান পরিস্থিতিতে দেশের উন্নয়ন ও কল্যাণে আর্থিক ক্ষেত্রে গৃহীত পদক্ষেপের পাশাপাশি পরিকাঠামোগত সংস্কার ও কৌশল নিয়ে আলোচনা করার জন্য বিশদে বৈঠক করেছেন।
কেন্দ্রীয় অর্থমন্ত্রী ও কর্মকর্তাদের সাথে এই বৈঠকে প্রধানমন্ত্রী অতি ক্ষুদ্র,ক্ষুদ্র ও মাঝারি শিল্প উদ্যোগ , কৃষকদের সহায়তাদান এবং ব্যাংকের হাতে নগদ বৃদ্ধি ও ঋণদান ব্যবস্থাপনাকে আরো শক্তিশালী করতে প্রয়োজনীয় কৌশল এবং বিভিন্ন পদক্ষেপ নিয়ে আলোচনা করেন। প্রধানমন্ত্রী কোভিড-১৯ এর পরিপ্রেক্ষিতে আর্থিক স্থিতিশীলতা নিশ্চিত করা এবং ব্যবসায়িক ক্ষেত্রেকে দ্রুত পুনরুদ্ধারের জন্য প্রয়োজনীয় ব্যবস্থা গ্রহণের বিষয়ে আলোচনা করেন।
শ্রমিক এবং সাধারণ মানুষের কল্যাণে প্রধানমন্ত্রী কোভিড-১৯ এর বাধা অতিক্রম করে ব্যবসায়ীদের সহায়তাদানের মাধ্যমে কর্মসংস্থানের সুযোগ তৈরির প্রয়োজনীয়তার উপর জোর দেন।
প্রধানমন্ত্রী অতীতে গৃহীত পরিকাঠামো সংস্কারকে আরও শক্তিশালী করার প্রয়োজনীয়তার উপর জোর দেন এবং বাণিজ্য পরিচালনা, ঋণ সংস্কার ও পরিকাঠামোগত ক্ষেত্রে নতুন কাঠামোগত সংস্কারের বিষয় নিয়েও আলোচনা করেন।
প্রধানমন্ত্রী নতুন পরিকাঠামো প্রকল্পের কাজ দ্রুত শুরু করার প্রয়োজনীয়তা এবং কোভিড -১৯-এর কারণে সময় নষ্টের দরুন পরিকাঠামো খাতে কাজ ত্বরান্বিত করার জন্য তাৎক্ষণিক পদক্ষেপ গ্রহণের উপর জোর দেন। তিনি বলেন , জাতীয় পরিকাঠামো পাইপলাইনের আওতাধীন প্রকল্পগুলির কজের বিলম্ব এড়াতে এবং চাকরির ব্যবস্থা করতে উচ্চ স্তরে পর্যালোচনা করা যেতে পারে।
বিভিন্ন মন্ত্রকের গৃহীত সংস্কার প্রক্রিয়া নিরবচ্ছিন্নভাবে অব্যাহত রাখা এবং বিনিয়োগ প্রবাহ ও মূলধন গঠনের প্রতিবন্ধকতা দূর করতে সময়োপযোগী সঠিক ব্যবস্থা গ্রহণ করার বিষয়েও আলোচনা করা হয়।
বৈঠকে কেন্দ্রীয় স্বরাষ্ট্রমন্ত্রী, অর্থমন্ত্রী, অর্থ মন্ত্রকের সচিব এবং সরকারের উর্ধ্বতন কর্মকর্তারা উপস্থিত ছিলেন।
(CG/SS
কয়লামন্ত্রক
কেন্দ্রীয় মন্ত্রিসভা ক্ষেত্র-ভিত্তিক নিলামের পরিবর্তে একটি অভিন্ন ই-নিলাম ব্যবস্থায় কয়লা সংস্থাগুলির মাধ্যমে কয়লা সরবরাহের প্রস্তাব অনুমোদন করেছে
নতুন দিল্লি, ২৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি নিম্নলিখিত প্রস্তাবগুলি অনুমোদন করেছে :
• কোল ইন্ডিয়া লিমিটেড  / সিঙ্গারেনি কোলিয়ারিজ কোম্পানি লিমিটেড  এর একটি ই-নিলাম ব্যবস্থায় কয়লা সংস্থাগুলির মাধ্যমে সমস্ত নন-লিঙ্কেজ ক্ষেত্রে কয়লা সরবরাহ। এই ই-নিলাম পদ্ধতি ব্যবসায়ী সহ বিদ্যুৎ এবং অনিয়ন্ত্রিত ক্ষেত্রের কয়লার চাহিদা পূরণ করবে। বর্তমানে নির্দিষ্ট ক্ষেত্র-ভিত্তিক নিলামের যে পদ্ধতি রয়েছে তার পরিবর্তে এই ই-নিলাম ব্যবস্থার মধ্যমে কয়লা সরবরাহ করা হবে।
• উপরোক্ত অনুমোদন সিআইএল / এসসিসিএল-এর বর্তমান লিঙ্কেজের জন্য প্রয়োজনীয় কয়লার যোগানের আবশ্যকতা পূরণ করার শর্তের ভিত্তিতে প্রযোজ্য হবে। তবে, বিদ্যুৎ এবং বিদ্যুৎ বহির্ভূত ক্ষেত্রে গ্রাহকদের জন্য যে মূল্য ধার্য রয়েছে তাতে বর্তমান লিঙ্কেজের কোন প্রভাব পড়বে না।
• একক ই-নিলাম ব্যবস্থার মাধ্যমে সরবরাহকৃত কয়লার পরিবহণের প্রধান মাধ্যম হবে রেল। তবে, গ্রাহকরা তাদের পছন্দ অনুযায়ী সড়ক বা অন্যান্য মাধ্যমে কয়লা সংস্থাগুলিকে অতিরিক্ত কোন শুল্ক না দিয়ে তা সংগ্রহ করতে পারবে।
• বর্তমান কোল লিঙ্কেজগুলিতে সিআইএল / এসসিসিএল-এর সম্পূর্ণ নিজস্ব কয়লা তরলিকরণ প্ল্যান্টের জন্য কয়লার দীর্ঘ মেয়াদী ভিত্তিতে বরাদ্দের অনুমতি দেওয়া হবে। কয়লা সংস্থাগুলির নির্ধারিত দামে দীর্ঘ মেয়াদী ভিত্তিতে কয়লা বরাদ্দের অনুমতি সরবরাহ ব্যবস্থাকে প্রভাবিত করবে না। অবশ্য, বিদ্যুৎ ক্ষেত্রগুলির জন্য কয়লার নির্ধারিত দামের ভিত্তিতেই কয়লা সংস্থাগুলিকে কর, শুল্ক, রয়্যাল্টি প্রভৃতি মেটাতে হবে।
মন্ত্রিসভার এই সিদ্ধান্তের ফলে ই-নিলাম বাজার ব্যবস্থায় সমস্ত গ্রাহকের জন্যই অভিন্ন মূল্য হার চালু হবে। এর ফলে, কয়লা সংস্থাগুলির পরিচালনগত দক্ষতা বাড়বে। সেই সঙ্গে দেশীয় কয়লার বাজারের পরিচালনগত ক্ষমতা বৃদ্ধির ফলে অভ্যন্তরীণ কয়লার চাহিদাও বাড়বে। অভিন্ন ই-নিলাম ব্যবস্থার মাধ্যমে কয়লা সরবরাহের ক্ষেত্রে বিপণনের সমস্যাগুলি দূর করার সম্ভব হবে। পক্ষান্তরে তা আরও বেশি দেশীয় গ্রাহকদের কয়লা সংগ্রহে আকৃষ্ট করবে। এর ফলে, দেশে কয়লার চাহিদা বৃদ্ধি পাবে বলে মনে করা হচ্ছে। উল্লেখ করা যেতে পারে, সিআইএল ২০২৩-২৪ নাগাদ এক বিলিয়ন টন কয়লা উৎপাদনের এক উচ্চাকাঙ্খী পরিকল্পনা গ্রহণ করেছে। এর ফলে, দেশে কয়লার যোগান যেমন বাড়বে, তেমনি মূল্য স্থিতিশীলতা বজায় থাকবে। অন্যদিকে, কয়লা আমদানি লক্ষ্যণীয় হারে হ্রাস পাবে। সিআইএল-এর এই পরিকল্পনা কয়লা আমদানির ওপর নির্ভরশীলতা কমাতে এবং আত্মনির্ভর ভারত গঠনে সাহায্য করবে। ই-নিলাম প্রক্রিয়াকে একত্রিত করার ফলে কয়লা সংস্থাগুলির অতিরিক্ত কোন খরচ হবে না।
কয়লার বাজার বিভিন্ন ভাগে বিভক্ত এবং নিয়ন্ত্রিত। এর ফল স্বরূপ বাজারের প্রতিটি পর্যায়ে একই গ্রেডের কয়লার জন্য ভিন্ন ভিন্ন মূল্যস্তর রয়েছে। মূল্যস্তরে এই তারতম্য কয়লার বাজারের অক্ষমতাই প্রকট করে।
CG/BD/AS/
(
সংস্কৃতিমন্ত্রক
ত্রিপুরার উদয়পুরে উদয়পুর বিজ্ঞান কেন্দ্রের উদ্বোধন
নতুন দিল্লি, ০২ মার্চ, ২০২১
ত্রিপুরার উদয়পুরে উদয়পুর বিজ্ঞান কেন্দ্রটি ত্রিপুরাবাসীর জন্য উৎসর্গ করেছেন সেই রাজ্যের রাজ্যপাল শ্রী রমেশ ব্যাস। গত ২৮ ফেব্রুয়ারি এটির উদ্বোধন করা হয়েছে। অনুষ্ঠানে কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্ব প্রাপ্ত মন্ত্রী শ্রী প্রহ্লাদ সিং প্যাটেল প্রধান অতিথি হিসেবে উপস্থিত ছিলেন।
রাজ্যপাল তাঁর প্রারম্ভিক ভাষণে বলেন, প্রতিবছর ২৮ ফেব্রুয়ারি জাতীয় বিজ্ঞান দিবস হিসেবে উদযাপন করা হয়। বিজ্ঞান কেন্দ্র জনমানসে বিশেষ করে শিক্ষার্থীদের কাছে খুবই গুরুত্বপূর্ণ ভূমিকা পালন করে। কেবল বিজ্ঞান চর্চা নয়, সাংস্কৃতিক উদ্ভাবনের ক্ষেত্রেও বিজ্ঞান কেন্দ্রের একটা পরিধি রয়েছে। সারা দেশজুড়ে বিজ্ঞান সম্পর্কে সচেতনতা গড়ে তুলতে ন্যাশনাল কাউন্সিল অফ সায়েন্স মিউজিয়ামস-এর ভূয়সী প্রশংসা করেন রাজ্যপাল।
কেন্দ্রীয় মন্ত্রী শ্রী প্রহ্লাদ সিং প্যাটেল তাঁর ভাষণে বলেন, দেশজুড়ে এই ধরনের বিজ্ঞান কেন্দ্র গড়ে তোলার মাধ্যমে ন্যাশনাল কাউন্সিল অফ সায়েন্স মিউজিয়ামস বিজ্ঞানের বিভিন্ন বিষয়গুলি শিক্ষার্থীদের কাছে পৌঁছে দিতে সদর্থক ভূমিকা নিয়েছে। এতে শিশুদের কাছেও বিজ্ঞান ও প্রযুক্তি সম্পর্কে একটা ধারণা তৈরি করা যাবে।
ন্যাশনাল কাউন্সিল অফ সায়েন্স মিউজিয়ামস-এর মহানির্দেশক শ্রী এ ডি চৌধুরী জানান, উদয়পুরের এই বিজ্ঞান কেন্দ্রটি দেশের ২২ তম বিজ্ঞান কেন্দ্র হিসাবে গড়ে উঠেছে। এই বিজ্ঞান কেন্দ্র টি গড়ে তুলতে ৬ কোটি টাকা খরচ হয়েছে। এই অর্থ কেন্দ্রীয় সংস্কৃতি মন্ত্রক এবং ত্রিপুরা সরকারের বিজ্ঞান প্রযুক্তি ও পরিবেশ বিভাগ যৌথভাবে দিয়েছে। তিনি জানান, চলতি বছরে তাঁরা দেশে আরও চারটি নতুন বিজ্ঞান কেন্দ্র চালু করবেন।
বৈদ্যুতিন ও তথ্যপ্রযুক্তি মন্ত্রক
'নড়বড়ে ৫' থেকে ভারত আজ 'সেরা ৫' অর্থ-শক্তির দেশ, জাপান ও জার্মানিকে টপকে ২০২৫-২৬-এর মধ্যে 'সেরা ৩'-এ পৌঁছনোর নিশ্চয়তা দিয়েছেন প্রধানমন্ত্রী মোদী: প্রতিমন্ত্রী রাজীব চন্দ্রশেখর
নয়া দিল্লি, ২৯ সেপ্টেম্বর
কেন্দ্রীয় দক্ষতা উন্নয়ন, শিল্পোদ্যোগ, বৈদ্যুতিন ও তথ্যপ্রযুক্তি প্রতিমন্ত্রী শ্রী রাজীব চন্দ্রশেখর আজ বেঙ্গল চেম্বার অফ কমার্স অ্যান্ড ইন্ডাস্ট্রি আয়োজিত ষষ্ঠতম ভারত আর্থিক কনক্লেভে বক্তব্য রাখেন। তাঁর ভাষণে কেন্দ্রীয় মন্ত্রী ২০১৪ সাল থেকে ভারতে পরিবর্তন এবং জাপান ও জার্মানিকে টপকে ভারত কীভাবে বিশ্বের তৃতীয় বৃহত্তম আর্থিক শক্তির হওয়ার দিকে এগোচ্ছে, তা বিস্তারিত তুলে ধরেন।
শ্রী রাজীব চন্দ্রশেখর বলেন, "ভেঙে পড়া ৫ নম্বর অর্থনীতির দেশ থেকে ভারত এখন বিশ্বের 'সেরা ৫' আর্থিক শক্তির দেশে পরিণত হওয়ার পথে আমাদের অনেকটা রাস্তা পেরিয়ে আসতে হয়েছে। আমাদের প্রধানমন্ত্রী এই নিশ্চয়তা দিয়েছেন যে, আগামী ৩ বছরের মধ্যে জাপান ও জার্মানিকে পিছনে ফেলে সেরা ৫ থেকে আমরা সেরা ৩-এ পৌঁছে যাব। সরকার এখন নিজেই সম্পদ সৃষ্টি করছে, জিএসটি-র সংখ্যা থেকেই এর প্রমাণ মিলছে।"
তিনি বলেন, "আমাদের আর্থিক অগ্রগতি শুধুমাত্র পরিসংখ্যানে আটকে নেই। স্বাস্থ্য, শিক্ষা ও কর্মসংস্থানের মতো গুরুত্বপূর্ণ ক্ষেত্রে পরিকাঠামো তৈরির ওপর জোর দিচ্ছে সরকার। তাই প্রধানমন্ত্রী নরেন্দ্র মোদীর নেতৃত্বে পরিকাঠামো ক্ষেত্রে সবচেয়ে বেশি অর্থ বরাদ্দ করা হয়েছে।"
তিনি বলেন, ২০১৪ থেকে ভারত আর্থিক ক্ষেত্রে গুরুত্বপূর্ণ পরিবর্তনের মধ্যে দিয়ে যাচ্ছে, যেখানে স্টার্টআপ ক্ষেত্রে পরিবর্তন এসেছে।
শ্রী রাজীব চন্দ্রশেখর আরও বলেন, "ভারতের প্রতি গোটা বিশ্বের দৃষ্টিভঙ্গির পরিবর্তন ঘটেছে।
একসময় বিশ্বের ধারণা ছিল, চিনের মতো ভারতেও গণতন্ত্র ঠিকভাবে কাজ করতে পারবে না। দীর্ঘদিন ধরে এই ধারণা বজায় ছিল। ২০১৫ সাল থেকে আমাদের প্রধানমন্ত্রীর নেতৃত্বে উল্লেখযোগ্য পরিবর্তন আসতে থাকে।" এ প্রসঙ্গে জন ধন যোজনা সহ বিভিন্ন প্রকল্পের কথা উল্লেখ করেন তিনি।
(PG/MP/DK
প্রধানমন্ত্রীরদপ্তর
হর ঘর তিরঙ্গা অভিযানে অভূতপূর্ব সাড়া পাওয়ায় প্রধানমন্ত্রী গর্ব ও সন্তোষ প্রকাশ করেছেন
প্রধানমন্ত্রী দেশবাসীকে ত্রিবর্ণরঞ্জিত পতাকার সঙ্গে ছবি তুলে তা সকলের সঙ্গে ভাগ করে নিতেও আহ্বান জানিয়েছেন
নয়াদিল্লি, ১৩ অগাস্ট, ২০২২
প্রধানমন্ত্রী শ্রী নরেন্দ্র মোদী হর ঘর তিরঙ্গা অভিযানে অভূতপূর্ব সাড়া পাওয়ায় গর্ব ও সন্তোষ প্রকাশ করেছেন। তিনি বলেছেন, সমাজের সকল স্তরের মানুষ বিপুল সংখ্যায় এই অভিযানে অংশগ্রহণ করেছেন। তিনি ত্রিবর্ণরঞ্জিত পতাকার সঙ্গে ছবি তুলে, তা harghartiranga.com ওয়েবসাইটের মাধ্যমে সকলের মধ্যে ভাগ করে নেওয়ার জন্য নাগরিকদের উদ্দেশে আহ্বান জানিয়েছেন।
প্রধানমন্ত্রী দেশ জুড়ে হর ঘর তিরঙ্গা আন্দোলনের ব্যাপ্তির কিছু ছবি ট্যুইটারের মাধ্যমে সকলের সঙ্গে ভাগ করে নিয়েছেন।
PG/CB/SB
(
স্বাস্থ্যওপরিবারকল্যাণমন্ত্রক
দেশে সুস্পষ্টভাবে করোনায় আক্রান্তের সংখ্যা ৩৩ হাজার ৯১৭; দেশে মোট আক্রান্ত হারের ০.০৮ শতাংশ
গত ২৪ ঘণ্টায় নতুন করে আক্রান্তের সংখ্যা ২ হাজার ৫৬৮
ভারতে কোভিড-১৯ টিকাকরণ ১৮০ কোটি ৪০ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.৭২ শতাংশ
সাপ্তাহিক ভিত্তিতে আক্রান্তের হার ০.৪৬ শতাংশ
নয়াদিল্লি, ১৫ মার্চ, ২০২২
দেশে সুস্পষ্টভাবে করোনায় আক্রান্তের সংখ্যা বর্তমানে ৩৩ হাজার ৯১৭ হয়েছে, যা মোট আক্রান্তের ০.০৮ শতাংশ।
জাতীয় স্তরে সুস্থতার হার বর্তমানে ৯৮.৭২ শতাংশ।
দেশে গত ২৪ ঘণ্টায় সুস্থ হয়েছেন ৪ হাজার ৭২২ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ৪৬ হাজার ১৭১।
গত ২৪ ঘণ্টায় নতুন করে আক্রান্ত হয়েছেন ২ হাজার ৫৬৮ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৭ লক্ষ ১ হাজার ৭৭৩টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৭ কোটি ৯৭ লক্ষ ৫৪ হাজার ১৫৬।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৪৬ শতাংশ। একইভাবে, দৈনিক আক্রান্তের হার দাঁড়িয়েছে ০.৩৭ শতাংশ।
আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৮০ কোটি ৪০ লক্ষ ২৮ হাজার ৮৯১।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০২,৭৩১
৯৯,৮৫,৯২৩
৪৩,২১,৭৭৫
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১১,৬১৫
১,৭৪,৮০,২১৮
৬৫,৮২,৮৪০
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৫৯,৬৮,৯০৯
৩,৪৩,০৯,১১১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,৩৪,৫৫,৬৪৬
৪৫,৬৪,৬৭,৩৬৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৫,৫৫,২১৯
১৮,৩০,২৯,৯৮৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৬,০৫,০৯৮
১১,৩৯,৯৪,২৪০
১,০৪,৫৮,২১৯
|
|
|
|
প্রিকশন ডোজ
|
|
২,১৩,৬২,৮৩৪
|
|
মোট
|
|
|
|
১,৮০,৪০,২৮,৮৯১
CG/SS/SB
(Visitor Counter : 135
নারীওশিশুবিকাশমন্ত্রক
জাতীয় শিশু অধিকার রক্ষা কমিশনের সপ্তদশ প্রতিষ্ঠা দিবস উদযাপন
নতুন দিল্লি, ১ মার্চ, ২০২২
জাতীয় শিশু অধিকার রক্ষা কমিশন  আজ নতুন দিল্লির লালকেল্লার ১৫ই আগস্ট ময়দানে সপ্তদশ প্রতিষ্ঠা দিবস উদযাপন করেছে। কেন্দ্রীয় নারী ও শিশুকল্যাণ মন্ত্রী শ্রীমতী স্মৃতি জুবিন ইরানী অনুষ্ঠানে প্রধান অতিথি হিসেবে উপস্থিত ছিলেন। এছাড়াও এনসিপিসিআর –এর চেয়ারপার্সন শ্রী প্রিয়াঙ্ক কানুনগো, মহিলা ও শিশুকল্যাণ দপ্তরের সচিব শ্রী ইন্দিবর পান্ডে সহ অন্যান্য আধিকারিকরা অনুষ্ঠানে উপস্থিত ছিলেন।
শ্রীমতী ইরানী অনুষ্ঠানেএনসিপিসিআর –এর নতুন মন্ত্র “ভবিষ্যো রক্ষতি রক্ষিত” – এর সূচনা করেন। তিনি বলেন, নতুন এই মন্ত্র আমাদের ভবিষ্যৎ অর্থাৎ শিশুদের রক্ষা করবে। কারণ শক্তিশালী একটি রাষ্ট্রের ভীত শিশুদের কল্যাণের উপরই নির্ভরশীল। মন্ত্রী বিভিন্ন রাজ্য থেকে আসা শিশুদের সঙ্গে মতবিনিময় করেছেন। তিনি এনসিপিসিআর –এর সহযোগিতায় সীমান্তরক্ষী বাহিনীর উদ্যোগে আয়োজিত একটি প্রদর্শনী ঘুরে দেখেন। এই প্রদর্শনীতে স্বাধীনতা সংগ্রামীদের শৈশব ও তাদের আত্মবলিদানের কথা তুলে ধরা হয়েছে।
এনসিপিসিআর ও সীমান্তরক্ষী বাহিনী যৌথ ভাবে ‘সাহারা’ নামে একটি কর্মসূচির সূচনা করেছে। যে সব বিএসএফ জওয়ান কর্মরত অবস্থায় শহীদ হয়েছেন তাঁদের সন্তানদের মনস্তাত্ত্বিকভাবে সহায়তা করা এই কর্মসূচির মূল উদ্দেশ্য। শ্রীমতী ইরানী এই বিশেষ উদ্যোগের প্রশংসা করে বলেন, এখানে ২ মাসে ৩০০টি টেলিফোনের উত্তর দেওয়া হয়েছে। এছাড়াও ওয়েবসাইটের মাধ্যমে জমা পড়া ১২৭টি অভিযোগের নিষ্পত্তি করা হয়েছে।
CG/CB/SFS
(Visitor Counter : 117
নির্বাচনকমিশন
ভারতীয় নির্বাচন কমিশন প্রথম সুকুমার সেন স্মারক বক্তৃতা আয়োজন করবে
শ্রী প্রণব মুখোপাধ্যায় ২৩ জানুয়ারি স্মারক ভাষণ দেবেন
নয়াদিল্লি, ২২ জানুয়ারি, ২০২০
ভারতীয় নির্বাচন কমিশনের ৭০তম প্রতিষ্ঠা বার্ষিকী উপলক্ষ্যে ভারতের প্রথম মুখ্য নির্বাচন কমিশনার শ্রী সুকুমার সেনের প্রতি শ্রদ্ধা জানাতে কমিশন বার্ষিক বক্তৃতামালার আয়োজন করেছে। শ্রী সুকুমার সেন সাফল্যের সঙ্গে লোকসভার প্রথম দুটি সাধারণ নির্বাচন এবং রাজ্যগুলির বিধানসভার নির্বাচন পরিচালনা করেছিলেন। মূলত তাঁর এই সাফল্যের ফলেই বিশ্বের গণতান্ত্রিক মানচিত্রে ভারতের স্হান সুপ্রতিষ্ঠিত হয়েছিল। এ ধরণের বক্তৃতামালা আয়োজনের উদ্দেশ্য হল গণতান্ত্রিক আলাপ-আলোচনায় এক ইতিবাচক ও গঠনমূলক নিদর্শন পেশ করা।
প্রাক্তণ রাষ্ট্রপতি শ্রী প্রণব মুখোপাধ্যায় আগামী ২৩শে জানুয়ারি সুকুমার সেন স্মারক বক্তৃতামালার প্রথম ভাষণ দেবেন। ২০১৯এ শ্রী মুখোপাধ্যায়কে জনসেবার ক্ষেত্রে অসামান্য অবদানের জন্য সর্বোচ্চ অসামরিক সম্মান ভারতরত্ন দিয়ে ভূষিত করা হয়। পাঁচ দশকেরও বেশি দীর্ঘ রাজনৈতিক জীবনে শ্রী মুখোপাধ্যায় বিভিন্ন সময় অর্থ, বিদেশ ও প্রতিরক্ষা মন্ত্রকের মতো গুরুত্বপূর্ণ মন্ত্রকের দায়িত্ব পালন করেছেন। এছাড়াও শ্রী মুখোপাধ্যায় আন্তর্জাতিক অর্থভান্ডার, বিশ্বব্যাঙ্ক, এশীয় উন্নয়ন ব্যাঙ্ক ও আফ্রিকান উন্নয়ন ব্যাঙ্কের পরিচালন পর্ষদেও দক্ষতার সঙ্গে দায়িত্ব পালন করেছেন। একজন একনিষ্ঠ পাঠক হিসেবে শ্রী মুখোপাধ্যায় ভারতীয় অর্থনীতি ও দেশ গঠন নিয়ে একাধিক বই লিখেছেন। উল্লেখ করা যেতে পারে গত বছরের ৭ই ফেব্রুয়ারী নতুন দিল্লীতে এক বই প্রকাশ অনুষ্ঠানে মুখ্য নির্বাচন কমিশনার শ্রী সুনীল অরোরা কমিশনের পক্ষ থেকে সুকুমার সেন স্মারক বক্তৃতামালা আয়োজনের ঘোষণা করেছিলেন। স্মারক বক্তৃতা দেওয়ার পাশাপাশি শ্রী মুখোপাধ্যায় ভারতের প্রথম নির্বাচন সম্পর্কিত একটি প্রতিবেদনের পুর্নমুদ্রণ এবং শ্রী সুকুমার সেনের স্মরণে একটি ডাকটিকিট-ও প্রকাশ করবেন।
CG/BD/NS
(Visitor Counter : 75
প্রতিরক্ষামন্ত্রক
প্রতিরক্ষা ক্ষেত্রে দ্বিপাক্ষিক সহযোগিতা বৃদ্ধির লক্ষ্যে ভারত ও ফিনল্যান্ডের মধ্যে সমঝোতাপত্র স্বাক্ষরিত
নয়াদিল্লি, ১৫ জানুয়ারি, ২০২০
ভারত এবং ফিনল্যান্ডের মধ্যে প্রতিরক্ষা সহযোগিতা বৃদ্ধির লক্ষ্যে ভারতের প্রতিরক্ষা সচিব ডঃ অজয় কুমার এবং ফিনল্যান্ডের প্রতিরক্ষা মন্ত্রকের স্থায়ী সচিব মিঃ জুক্কা জাস্টি একটি সমঝোতাপত্র স্বাক্ষর করেছেন। প্রতিরক্ষা ক্ষেত্রে উৎপাদন, কেনা ও বেচা, প্রতিরক্ষা সংক্রান্ত সরঞ্জামের উন্নয়ন, বাণিজ্যিক সহযোগিতা বৃদ্ধির লক্ষ্যেই ‘রাইসিনা বার্তালাপ, ২০২০’ বৈঠকের ফাঁকে এই সমঝোতাপত্র স্বাক্ষরিত হয়েছে। এর ফলে, ভারতের প্রতিরক্ষা ক্ষেত্রে রাষ্ট্রায়ত্ত সংস্থাগুলির সঙ্গে ফিনল্যান্ডের কোম্পানিগুলির সহযোগিতা আরও বৃদ্ধি পাবে। ২০১৮ সালের প্রতিরক্ষা মেলা থেকে দুই দেশের মধ্যে প্রতিরক্ষা সংক্রান্ত সহযোগিতা বৃদ্ধির বিষয় নিয়ে যে আলোচনা হয়ে আসছে অবশেষে তা বাস্তায়িত হল। চলতি বছরের ৫-৯ই ফেব্রুয়ারি উত্তরপ্রদেশের রাজধানী লক্ষ্ণৌতে প্রতিরক্ষা মেলার আয়োজন করা হয়েছে।
২০১৯ সালে মিঃ জাস্টির নেতৃত্বে একটি প্রতিনিধিদল বেঙ্গালুরুতে ‘এরো ইন্ডিয়া’ পরিদর্শন করেন। পরিদর্শনের পর সে দেশের প্রতিরক্ষা মন্ত্রকের স্থায়ী সচিব ভারতে ‘মেক ইন ইন্ডিয়া’ কর্মসূচিতে যোগদানের জন্য আগ্রহ প্রকাশ করেন। এরপর দুই দেশের মধ্যে বাণিজ্যিকভাবে প্রতিরক্ষা সহযোগিতা বৃদ্ধির জন্য চুক্তি স্বাক্ষরিত হয়।
২০১৬ সালের ১৩ই ফেব্রুয়ারি ফিনল্যান্ডের প্রধানমন্ত্রী মিঃ জুহা সিপিলা ‘মেক ইন ইন্ডিয়া’ কর্মসূচি উদ্বোধনের সময় তাঁর ভারত সফরকালে প্রধানমন্ত্রী শ্রী নরেন্দ্র মোদীর সঙ্গে এ বিষয়ে দ্বিপাক্ষিক আলোচনা করেছিলেন। ২০১৮ সালের ১৭ই এপ্রিল সুইডেনের স্টকহোমে প্রথম ভারত-নরডিক সম্মেলনে মিঃ সিপিলার সঙ্গে দ্বিপাক্ষিক বৈঠকে যোগ দিয়েছিলেন। এর পাশাপাশি, ফিনল্যান্ডের কোম্পানিগুলির জন্য নতুন বাণিজ্যিক সুযোগ-সুবিধা ব্যবস্থা করতে সে দেশের এক প্রতিনিধিদল ২০১৮ সালের ২৯শে নভেম্বর থেকে দোসরা ডিসেম্বর পর্যন্ত ভারত সফর করে।
CG/SS/DM
(Visitor Counter : 78
গ্রামোন্নয়নমন্ত্রক
আজাদি কা অমৃত মহোৎসবের অঙ্গ হিসেবে দেশজুড়ে গ্রামীণ স্ব-নিযুক্তি প্রশিক্ষণ প্রতিষ্ঠান ৮৭টি ভ্রাম্যমান শিবিরের আয়োজন করেছে
নয়াদিল্লী, ৬ আগস্ট, ২০২১
অমৃত মহোৎসব উদযাপনের অঙ্গ হিসেবে ৩০ জুলাই থেকে ৫ আগস্টের মধ্যে সারা দেশে গ্রামীণ স্বনিযুক্তি প্রশিক্ষণ প্রতিষ্ঠান ৮৭টি ভ্রাম্যমান শিবিরের আয়োজন করেছে। আজাদি কা অমৃত মহোৎসব হল দেশের স্বাধীনতার ৭৫-তম বার্ষিকী উদযাপন উপলক্ষ্যে কেন্দ্রীয় সরকারের আয়োজিত একটি ধারাবাহিক অনুষ্ঠান।
দেশের ১৯টি রাজ্যে ও দুটি কেন্দ্রশাসিত অঞ্চলের ৮৭টি জেলায় ৮৭টি ভ্রাম্যমান শিবিরের আয়োজন করা হয়। এই ভ্রাম্যমান শিবিরগুলিতে অংশগ্রহণকারীদের একাধিক বিষয়ে প্রশিক্ষণ দেওয়া হয়। গ্রামীণ স্ব-নিযুক্তি প্রশিক্ষণ প্রতিষ্ঠানের আওতায় ৬৪টি পাঠক্রমে ইতিমধ্যেই ৩৭ লক্ষ ৮১ হাজারেরও বেশি শিক্ষার্থী প্রশিক্ষণ নিয়েছেন। রাজ্য সরকারের গ্রামোন্নয়ন দপ্তর এবং বাণিজ্যিক ব্যাঙ্কগুলির সহযোগিতায় শিক্ষার্থীদের জন্য এই প্রশিক্ষণের আয়োজন করা হয়। ১৮-৪৫ বছর বয়সীরাই মূলত এই প্রশিক্ষণ শিবিরে যোগ দেন। গ্রামীণ যুব সম্প্রদায় প্রশিক্ষণের পর ,যাতে লাভজনক কোনো সংস্থায় কর্মসংস্থানের সুযোগ পান সেইজন্যই এই উদ্যোগ নেওয়া হয়েছে।
CG/SS/NS
(Visitor Counter : 133
কেন্দ্রীয়মন্ত্রিসভা
রাষ্ট্রসঙ্ঘের জেনেভা কার্যালয়ে 'ওয়ে ফাইন্ডিং অ্যাপ্লিকেশন' গড়ে তোলার চুক্তিটিকে অনুমোদন দিল কেন্দ্রীয় মন্ত্রিসভা
নয়াদিল্লি, ১৪ জুন, ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার রাষ্ট্রসঙ্ঘের জেনেভা কার্যালয়ে একটি অ্যাপ তৈরির চুক্তি স্বাক্ষরের প্রস্তাবে অনুমোদন দেওয়া হয়। জেনেভায় রাষ্ট্রসঙ্ঘের কার্যালয়ে 'প্যালাইস দ্য নেশনস'-এ নিরাপত্তার যাবতীয় নিয়মকানুন পালনের জন্য কোন পথ দিয়ে, কিভাবে সঠিক স্থানে গিয়ে পৌঁছনো সম্ভব তার উপায় খুঁজে বের করার একটি অ্যাপ গড়ে তোলা হবে এই চুক্তির আওতায়।
উল্লেখ্য, রাষ্ট্রসঙ্ঘ হল একটি আন্তর্জাতিক সংস্থা যার সূচনা ১৯৪৫ সালে। বর্তমানে ১৯৩টি সদস্য রাষ্ট্র রয়েছে এই আন্তর্জাতিক প্রতিষ্ঠানটির। সূচনাকাল থেকেই ভারত যুক্ত রয়েছে এই প্রতিষ্ঠানটির সঙ্গে। জেনেভায় রাষ্ট্রসঙ্ঘের কার্যালয়টি পাঁচটি ভবন এবং একুশটি তলার সমন্বয়ে গড়ে তোলা হয়েছে যেটির ঐতিহাসিক নামই হল 'প্যালাইস দ্য নেশনস'। বিভিন্ন বৈঠক এবং সম্মেলনে অংশগ্রহণের লক্ষ্যে বিশ্বের বিভিন্ন দেশের প্রতিনিধি, নাগরিক সমাজের সদস্যরা এমনকি সাধারণ মানুষও নানা কাজে এই কার্যালয়ে হাজিরা দিয়ে থাকেন। তবে, নিরাপত্তার স্বার্থে কিভাবে এবং কোন পথ দিয়ে এই কার্যালয়ের বিভিন্ন স্থানে পৌঁছনো সম্ভব তা খুঁজে বের করতে চিন্তাভাবনার এক বিশেষ প্রস্তাব দেওয়া হয় রাষ্ট্রসঙ্ঘের পক্ষ থেকে। জিপিএস ছাড়াও স্থান চিহ্নিত করার একটি বিশেষ অ্যাপ গড়ে তোলা হলে প্রতিনিধি ও অন্যান্যদের কার্যালয়ের বিভিন্ন রুম খুঁজে দেখার ক্ষেত্রে সুবিধা হবে বলে মনে করা হচ্ছে। রাষ্ট্রসঙ্ঘের ৭৫ বছর পূর্তি উপলক্ষে এই অ্যাপটি ভারতের ডোনেশনের মাধ্যমে গড়ে তোলার প্রস্তাব দেওয়া হয়। ভারত সরকারের সেন্টার ফর ডেভেলপমেন্ট অফ টেলিম্যাটিক্স বা সি-ডট এবং দূরসঞ্চার দপ্তরের বিকাশ কেন্দ্রের ওপর এই অ্যাপ গড়ে তোলার দায়িত্ব ন্যস্ত করা হয়েছে। ভারতের পক্ষ থেকে রাষ্ট্রসঙ্ঘকে এটি একটি বিশেষ উপহার রূপেই চিহ্নিত হবে যার মাধ্যমে ভারতের প্রযুক্তিগত দক্ষতাই শুধু ফুটে উঠবে না, একইসঙ্গে দেশের মর্যাদাও বৃদ্ধি পাবে রাষ্ট্রসঙ্ঘ তথা আন্তর্জাতিক পর্যায়ে।
PG/SKD/DM/
(